|  |  |
| --- | --- |
| **Sudjelovanje u savjetovanju sa zainteresiranom javnošću o nacrtu općeg akta** | |
| Prijedlog  **ODLUKE O STIPENDIJAMA GRADA DELNICA** | |
| **Grad Delnice** | |
| ***Početak savjetovanja: 4.08.2023.*** | ***Završetak savjetovanja: 01.09.2023.*** |

U javnom savjetovanju pristiglo je 7. kolovoza 2023. godine mišljenje Ivice Urbanca, mag.cin. iz Udruge trenera i sportskih djelatnika Grada Delnica.

Obrazac savjetovanja prilaže se u posebnom dokumentu, a mišljenje o istome daje se u nastavku:

1. Obzirom se sportaši I, II i III kategorije natječu u visokom stupnju natjecanja koje iziskuje velika financijska sredstva, a svojim iznimnim uspjehom vrlo pozitivno predstavljaju i Grad iz kojeg dolaze, trebalo bi im se omogućiti dobivanje dvije stipendije istovremeno. Ova je odredba izmijenjena prvenstveno zbog iznimno velikih troškova u tako visokom stupnju natjecanja. Navedeno je izmijenjeno u članku 5. alineji 4.

2. Dokazivanje statusa reprezentativca Hrvatske ostvaruje se temeljem rješenja Hrvatskog olimpijskog odbora, Hrvatskog paraolimpijskog odbora i Hrvatskog sportskog saveza gluhih, a ne potvrdom kluba što se pobliže definiralo u članku 6. točki 3.3.

3. ECTS bodovi se u principu temelje na**radnom opterećenju** koje se zahtijeva od studenta, a dodjeljuju se predmetima (kolegijima) s obzirom na količinu radnog opterećenja. Bodovi **ne određuju**"vrijednost" kolegija, unatoč prevladavajućem mišljenju da jesu!

Jedan bod iznosi 25 do 30 radnih sati, a 60 bodova je količina radnog opterećenja studenta za jednu akademsku godinu. U sklopu jednog predmeta ECTS bodovima se vrednuje predavanje, seminar, praktikum, vježbe itd. (ovisno o predmetu), gdje svaka odrednica nosi svoj broj sati potreban za obrađivanje, shvaćanje i učenje, pa sukladno tome dobiva odgovarajući broj bodova. Zbroj bodova tih odrednica je broj ECTS bodova koji nosi jedan predmet.

Treba naglasiti da je 180 maksimalan broj bodova na preddiplomskom, a 120 na diplomskom studiju.

U pravilu je na fakultetima propisano da je 55 ECTS bodova potrebno da student preddiplomskog i diplomskog studija može upisati višu godinu studija ako je ostvario najmanje 55 ECTS boda u prethodnoj akademskoj godini i ispunio sve obveze koje se odnose na nastavu. Student može prenijeti u iduću godinu 5 ECTS bodova.

Obzirom na navedeno, ako i činjenicu da se želi prije svega poticati obrazovanje, broj ECTS brodova ne bi se smio smanjiti.

Gradonačelnica

Katarina Mihelčić, dipl.ing.agr.